ໄຂເວທີປາໄສວິສາຫະກິດຫວຽດນາມທ້າຍປີ2015
(ພາບ: ອິນເຕີແນັດ)
ດ້ວຍຫົວຂໍ້ “ຍົກສູງກຳລັງແກ່ງແຍ້ງຂອງວິສາຫະກິດເພື່ອເຊື່ອມໂຍງເຂົ້າກັບສາກົນ”, ເວທີປາໄສວິສາຫະກິດ ຫວຽດນາມ ທ້າຍປີ (VBF) 2015, ເຫດການເສດຖະກິດສຳຄັນແຖວໜ້າກ່ຽວກັບສະພາບແວດລ້ອມແຫ່ງການດຳເນີນທຸລະກິດ ໄດ້ໄຂຂຶ້ນໃນຕອນເຊົ້າວັນທີ 1/12 ຢູ່ຮ່າໂນ້ຍ. ເວທີປາໄສວິສາຫະກິດ ຫວຽດນາມ ປະຈຳປີ 2015 ດຳເນີນໃນສະພາວະພື້ນຖານເສດຖະກິດມີສັນຍານປະເອີບໃຈຫລາຍຢ່າງ, ພິເສດ ແມ່ນພາຍຫລັງການກະທຳຂອງລັດຖະບານໃນການປັບປຸງສະພາບແວດລ້ອມແຫ່ງການລົງທຶນດຳເນີນທຸລະກິດ. ຄຽງຂ້າງນັ້ນ, ຄວາມມານະພະຍາຍາມຂອງລັດຖະບານໃນການເຈລະຈາ ແລະ ເຂົ້າຮ່ວມບັນດາສັນຍາການຄ້າລຸ່ນໃໝ່ຄື: ສັນຍາຄູ່ຮ່ວມມືຂ້າມປາຊີຟິກ (TPP); ສັນຍາການຄ້າເສລີ ຫວຽດນາມ - ອີຢູ; ສັນຍາການຄ້າເສລີ ຫວຽດນາມ - ພັນທະມິດເສດຖະກິດ ອາຊີ - ເອີລົບ…ໄດ້ສ້າງກຳລັງໜູນເພື່ອຊຸກຍູ້ພື້ນຖານເສດຖະກິດ ກໍຄືບັນດາວິສາຫະກິດກ້າວເຂົ້າສູ່ໄລຍະໃໝ່. ບັນດາເນື້ອໃນຕົ້ນຕໍ ຄາດວ່າ ຈະໄດ້ຮັບການປຶກສາຫາລືຢູ່ເວທີປາໄສວິສາຫະກິດ ຫວຽດນາມ ປີນີ້ ລວມມີ: ບັນດາບັນຫາສັງລວມກ່ຽວກັບສະພາບແວດລ້ອມແຫ່ງການດຳເນີນທຸລະກິດ; ບັນດາບັນຫາກ່ຽວກັບການຄ້າ ແລະ ການລົງທຶນ, ພື້ນຖານໂຄງລ່າງ, ແຫຼ່ງຊັບພະຍາກອນມະນຸດ, ການບໍລິຫານ ແລະ ຄວາມໂປງໃສ…
(ແຫຼ່ງຄັດຈາກ VOV)